google/wiki40b huggingface dataset:
विश्वसह २

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
तुलसी (पौधा)

रासायनिक संरचना

तुलसी में अनेक जैव सक्रिय रसायन पाए गए हैं, जिनमें ट्रैनिन, सैवोनिन, ग्लाइकोसाइड और एल्केलाइड्स प्रमुख हैं। अभी भी पूरी तरह से इनका विश्लेषण नहीं हो पाया है। प्रमुख सक्रिय तत्व हैं एक प्रकार का पीला उड़नशील तेल जिसकी मात्रा संगठन स्थान व समय के अनुसार बदलते रहते हैं। ०.१ से ०.३ प्रतिशत तक तेल पाया जाना सामान्य बात है। 'वैल्थ ऑफ इण्डिया' के अनुसार इस तेल में लगभग ७१ प्रतिशत यूजीनॉल, बीस प्रतिशत यूजीनॉल मिथाइल ईथर तथा तीन प्रतिशत कार्वाकोल होता है। श्री तुलसी में श्यामा की अपेक्षा कुछ अधिक तेल होता है तथा इस तेल का सापेक्षिक घनत्व भी कुछ अधिक होता है। तेल के अतिरिक्त पत्रों में लगभग ८३ मिलीग्राम प्रतिशत विटामिन सी एवं २.५ मिलीग्राम प्रतिशत कैरीटीन होता है। तुलसी बीजों में हरे पीले रंग का तेल लगभग १७.८ प्रतिशत की मात्रा में पाया जाता है। इसके घटक हैं कुछ सीटोस्टेरॉल, अनेकों वसा अम्ल मुख्यतः पामिटिक, स्टीयरिक, ओलिक, लिनोलक और लिनोलिक अम्ल। तेल के अलावा बीजों में श्लेष्मक प्रचुर मात्रा में होता है। इस म्युसिलेज के प्रमुख घटक हैं-पेन्टोस, हेक्जा यूरोनिक अम्ल और राख। राख लगभग ०.२ प्रतिशत होती है।

तुलसी माला

तुलसी माला १०८ गुरियों की होती है। एक गुरिया अतिरिक्त माला के जोड़ पर होती है इसे गुरु की गुरिया कहते हैं। तुलसी माला धारण करने से ह्रदय को शांति मिलती है।

तुलसी का औषधीय महत्व

भारतीय संस्कृति में तुलसी को पूजनीय माना जाता है, धार्मिक महत्व होने के साथ-साथ तुलसी औषधीय गुणों से भी भरपूर है। आयुर्वेद में तो तुलसी को उसके औषधीय गुणों के कारण विशेष महत्व दिया गया है। तुलसी ऐसी औषधि है जो ज्यादातर बीमारियों में काम आती है। इसका उपयोग सर्दी-जुकाम, खॉसी, दंत रोग और श्वास सम्बंधी रोग के लिए बहुत ही फायदेमंद माना जाता है।

म्रत्यु के समय तुलसी के पत्तों का महत्त्व

मृत्यु के समय व्यक्ति के गले में कफ जमा हो जाने के कारण श्वसन क्रिया एवम बोलने में रुकावट आ जाती है। तुलसी के पत्तों के रस में कफ फाड़ने का विशेष गुण होता है इसलिए शैया पर लेटे व्यक्ति को यदि तुलसी के पत्तों का एक चम्मच रस पिला दिया जाये तो व्यक्ति के मुख से आवाज निकल सकती है।
बलबीर पुंज

बलबीर पुंज (जन्म 1949) भारत के एक पत्रकार एवं स्तम्भकार हैं। वे राज्यसभा के सदस्य हैं। ३१ मार्च २०१३ को उन्हें भारतीय जनता पार्टी का उपाध्यक्ष चुना गया था।
अंतराग्नि

इतिहास

अंतराग्नि की शुरुआत 1965 में एक अंतर-कॉलेजियेट सांस्कृतिक कार्यक्रम के रूप में शुरू हुआ। इस वार्षिक सांस्कृतिक महोत्सव का नाम 1993 में 'कल्फेस्ट' से 'अंतराग्नि' में बदल दिया गया था। वर्ष 2006 के संस्करण में विश्व मोहन भट्ट और उस्ताद डेबो द्वारा सांगीतिक प्रदर्शन किया गया।वर्ष 2016 के संस्करण में माइक कैंडीज़, सार्टेक और अदनान सामी के प्रदर्शन शामिल थे।वर्ष 2017 के संस्करण में डीजे केएसएचएमआर और विशाल-शेखर की संगीत जोड़ी शामिल थी।

उल्लेखनीय प्रतियोगिताएं

आई.आई.टी.-कानपुर के इस वार्षिक सांस्कृतिक महोत्सव में संगीत के सितारों की शानदार सांगीतिक प्रस्तुति से कार्यक्रम का आगाज होता है। देश-विदेश के विभिन्न क्षेत्रों के नामचीन शख्सियतों के साथ ही विशिष्ट कॉलेजों, विश्वविद्यालयों के प्रतिभाशाली छात्र-छात्राओं के द्वारा रोचक प्रतियोगिताओं में हिस्सा लिया जाता है। इस महोत्सव के ‘हिंदी लिटररी इवेंट्स’ के अंतर्गत 6 प्रतियोगितायें आयोजित होती हैं, जैसे काव्यांजलि, किरदार, आमने-सामने, दृष्टिकोण, इशारों-इशारों में, शब्दरंग आदि। इन प्रतियोगिताओं में चयनित प्रतियोगियों को प्रशस्ति-पत्र प्रदान किया जाता है। तीसरे दिन कवि-सम्मेलन का आयोजन होता है। लिटरेरी इवेंट्स में विषय की पकड़ रखने वाले विशेषज्ञों को निर्णायक मण्डल में शामिल किया जाता है ताकि प्रतियोगिता में सही छात्रों का चयन किया जा सके। अबतक इस आयोजन में विभिन्न क्षेत्रों के विशेषज्ञों के रूप में अबतक एक्ट्रेस और मॉडल लेखा प्रजापति, शाहबाज खान, मिस टीन यूनिवर्स इंडिया 2018 श्रिया टोर्ने, टीवी एक्ट्रेस प्रीतिका रॉव, फैशन ब्लॉगर शालिनी चोपड़ा, एक्टर नंदिश संधू, वर्ल्ड टॉप मॉडल 2017 जेलिना टाटर, कैनेडियन मॉडल त्रिशा डिजाइनर निधि भारद्वाज, बीबी मॉडल्स के निदेशक नितिन सारना, प्रोफेशनल फोटोग्राफर विपिन गौर और हेमंत सूद बतौर निर्णायक शामिल हो चुके हैं। प्रमुख साहित्यकारों में राहत इन्दौरी, लीलाधर जगूड़ी, गिरिराज किशोर, नासिरा शर्मा, रवीन्द्र प्रभात, पंकज चतुर्वेदी, माया मृग, रामजी तिवारी, मृदुला शुक्ला आदि तथा संगीत प्रतियोगिता के निर्णायकों में यश वडाली, परोमादास गुप्ता, अनुपमा राज और हरजोत कौर आदि शामिल हो चुके हैं।
जिजि

यह जापान की एक प्रमुख समाचार संस्था है |
मिल्ली ह्यूजेस-फुलफोर्ड

शैक्षणिक अनुभव

ह्यूजेस-फुलफोर्ड ने 16 साल की उम्र में कॉलेज में प्रवेश किया और बी.एससी। 1968 में ताराल्टन स्टेट यूनिवर्सिटी से रसायन विज्ञान और जीव विज्ञान में डिग्री।  1968 में, डॉ। ह्यूजेस-फुलफोर्ड ने 1968-1971 तक टेक्सास साइंस यूनिवर्सिटी में नेशनल साइंस फाउंडेशन ग्रेजुएट फेलो के रूप में प्लाज्मा रसायन विज्ञान का अध्ययन करने के लिए स्नातक की पढ़ाई शुरू की। वह 1971-1972 तक एक अमेरिकन एसोसिएशन ऑफ यूनिवर्सिटी वीमेन फेलो थी।  1972 में टिडब्लूयू में डॉक्टरेट की उपाधि प्राप्त करने के बाद, डॉ। ह्यूजेस-फुलफोर्ड ने साउथवेस्टर्न मेडिकल स्कूल, टेक्सास विश्वविद्यालय के डलास में मार्विन डी। सिपरस्टीन के साथ पोस्टडॉक्टरल फेलो के रूप में संकाय में प्रवेश लिया , जहां उनके शोध ने कोलेस्ट्रॉल चयापचय के विनियमन पर ध्यान केंद्रित किया। 
ह्यूजेस-फुलफोर्ड ने हड्डी और कैंसर विकास विनियमन पर 120 से अधिक कागजात और अमूर्त योगदान दिया है।  तब से, उन्हें 1985 में पश्चिमी क्षेत्र के लिए संघीय कर्मचारी, 1992 में अंतर्राष्ट्रीय ज़ोनटियन और 1994 में मारिन काउंटी वुमन ऑफ़ द ईयर नामित किया गया था।  वह 1995 तक अमेरिकी सेना रिजर्व मेडिकल कोर में एक प्रमुख थीं। 
नासा द्वारा जनवरी 1983 में पेलोड विशेषज्ञ के रूप में चुने गए, ह्यूजेस-फुलफोर्ड ने जून 1991 में एसटीएस -40 स्पैसेलैब लाइफ साइंसेज (एसएलएस 1) में उड़ान भरी, जो पहला स्पैसेलैब मिशन है जो जैव चिकित्सा अध्ययनों को समर्पित है।  SLS-1 मिशन ने 146 कक्षाओं में 3.2 मिलियन मील की दूरी पर उड़ान भरी और इसके चालक दल ने 9 दिनों की अवधि में 18 से अधिक प्रयोगों को पूरा किया, जिससे नासा की किसी भी पिछली उड़ान की तुलना में अधिक चिकित्सा डेटा वापस आ गया।  मिशन की अवधि 218 घंटे, 14 मिनट और 20 सेकंड, या 9 दिन, 2 घंटे, 14 मिनट और 20 सेकंड थी।    
ह्यूजेस-फुलफोर्ड सैन फ्रांसिस्को में यूनिवर्सिटी ऑफ कैलिफोर्निया मेडिकल सेंटर में प्रोफेसर हैं जहां वह अपना शोध जारी रखती हैं।  वेटरन के मामलों के अवर सचिव के लिए सेल ग्रोथ और भेदभाव और वैज्ञानिक सलाहकार के लिए प्रयोगशाला के निदेशक के रूप में, वह वीए अनुदान के साथ मानव प्रोस्टेट कैंसर के विकास के नियंत्रण और नासा के अनुदान के साथ हड्डी और लिम्फोसाइट सक्रियण के विनियमन का अध्ययन करता है।
ऍप्सिलन कराइनी तारा

अन्य भाषाओं में

ऍप्सिलन कराइनी को "ऐवियर" (Avior) भी कहा जाता है। यह नाम १९३० के दशक में ब्रिटेन की वायुसेना के गढ़ा था।
कुर्अतुल ऐन हैदर

जीवनी

उनका जन्म उत्तर प्रदेश के शहर अलीगढ़ में हुआ था। उनके पिता 'सज्जाद हैदर यलदरम' उर्दू के जाने-माने लेखक होने के साथ-साथ ब्रिटिश शासन के राजदूत की हैसियत से अफगानिस्तान, तुर्की इत्यादि देशों में तैनात रहे थे और उनकी मां 'नजर' बिन्ते-बाकिर भी उर्दू की लेखिका थीं। वो बचपन से रईसी व पाश्चात्य संस्कृति में पली-बढ़ीं। उन्होंने प्रारंभिक शिक्षा लालबाग, लखनऊ, उत्तर प्रदेश स्थित गाँधी स्कूल में प्राप्त की व तत्पश्चात अलीगढ़ से हाईस्कूल पास किया। लखनऊ के आई.टी. कालेज से बी.ए. व लखनऊ विश्वविद्यालय से एम.ए. किया। फिर लन्दन के हीदरलेस आर्ट्स स्कूल में शिक्षा ग्रहण की। विभाजन के समय १९४७ में उनके भाई-बहन व रिश्तेदार पाकिस्तान पलायन कर गए। लखनऊ में अपने पिता की मौत के बाद कुर्रतुल ऐन हैदर भी अपने बड़े भाई मुस्तफा हैदर के साथ पाकिस्तान पलायन कर गयीं। लेकिन १९५१ में वे लन्दन चली गयीं। वहाँ स्वतंत्र लेखक व पत्रकार के रूप में वह बीबीसी लन्दन से जुड़ीं तथा दि टेलीग्राफ की रिपोर्टर व इम्प्रिंट पत्रिका की प्रबन्ध सम्पादक भी रहीं। कुर्रतुल ऐन हैदर इलेस्ट्रेड वीकली की सम्पादकीय टीम में भी रहीं। १९५६ में जब वे भारत भ्रमण पर आईं तो उनके पिताजी के अभिन्न मित्र मौलाना अबुल कलाम आज़ाद ने उनसे पूछा कि क्या वे भारत आना चाहतीं हैं? कुर्रतुल ऐन हैदर के हामी भरने पर उन्होंने इस दिशा में कोशिश करने की बात कही और अन्ततः वे वह लन्दन से आकर मुम्बई में रहने लगीं और तब से भारत में हीं रहीं। उन्होंने विवाह नहीं किया।

उन्होंने बहुत कम आयु में लिखना शुरू किया था। उन्होंने अपनी पहली कहानी मात्र छः वर्ष की अल्पायु में ही लिखी थी। ’बी चुहिया‘ उनकी प्रथम प्रकाशित कहानी थी। जब वह १७-१८ वर्ष की थीं तब १९४५ में उनकी कहानी का संकलन ‘शीशे का घर’ सामने आया। गले ही वर्ष १९ वर्ष की आयु में उनका प्रथम उपन्यास ’मेरे भी सनमखाने‘ प्रकाशित हुआ। उन्होंने अपना कैरियर एक पत्रकार की हैसियत से शुरू किया लेकिन इसी दौरान वे लिखती भी रहीं और उनकी कहानियां, उपन्यास, अनुवाद, रिपोर्ताज़ वग़ैरह सामने आते रहे। वो उर्दू में लिखती और अँग्रेजी में पत्रकारिता करती थीं। उनके बहुत से उपन्यासों का अनुवाद अंग्रेज़ी और हिंदी भाषा में हो चुका है। साहित्य अकादमी में उर्दू सलाहकार बोर्ड की वे दो बार सदस्य भी रहीं। विजिटिंग प्रोफेसर के रूप में वे जामिया इस्लामिया विश्वविद्यालय व अलीगढ मुस्लिम विश्वविद्यालय और अतिथि प्रोफेसर के रूप में कैलिफोर्निया विश्वविद्यालय से भी जुड़ी रहीं।

१९५९ में उनका सबसे प्रसिद्ध उपन्यास आग का दरिया प्रकाशित जिसे आज़ादी के बाद लिखा जाने वाला सबसे बड़ा उपन्यास माना गया था जिसमें उन्होंने ईसा पूर्व चौथी शताब्दी से लेकर १९४७ तक की भारतीय समाज की सांस्कृतिक और दार्शनिक बुनियादों को समकालीन परिप्रेक्ष्य में विश्लेषित किया था। इस उपन्यास के बारे में निदा फ़ाज़ली ने यहाँ तक कहा है - मोहम्मद अली जिन्ना ने हिन्दुस्तान के साढ़े चार हज़ार सालों की तारीख़ (इतिहास) में से मुसलमानों के १२०० सालों की तारीख़ को अलग करके पाकिस्तान बनाया था। क़ुर्रतुल ऎन हैदर ने नॉवल 'आग़ का दरिया' लिख कर उन अलग किए गए १२०० सालों को हिन्दुस्तान में जोड़ कर हिन्दुस्तान को फिर से एक कर दिया।

मंगलवार, २१ अगस्त २००७ को सुबह तीन बजे दिल्ली के पास नोएडा के कैलाश अस्पताल में ८० वर्ष की आयु में उनका निधन हुआ।
बीए पास

पटकथा

मुकेश (शादाब कमाल) अपने मां-बाप के गुज़रने के बाद दिल्ली में अपनी बुआ (गीता शर्मा) के पास रहने के लिए आ जाता है। उस पर अपनी दो बहनों की ज़िम्मेदारी भी है जो एक दूसरे शहर में हॉस्टल में रहती हैं। मुकेश का का कोई अकादमिक भविष्‍य नहीं है। उसकी मौजूदा हालत भी खस्‍ता ही है। यही कारण है कि वह अपनी बुआ के पास रहता है। मुकेश की बुआ और उनका बेटा उसे अपने यहां नहीं चाहते एवं उसे बेरोज़गार रहने के लिए हमेशा ताने देते रहते हैं। एक दिन सारिका (शिल्पा शुक्ला) जो कि उसकी बुआ की दोस्त है मुकेश से मिलती है। वो मुकेश को किसी बहाने से अपने घर बुलाती है और उससे शारीरिक संबंध बनाने की कोशिश करती है। फिर दोनों नियमित तौर से सारिका के घर मिलने लगते हैं। कुछ दिनों बाद सारिका उसे ऐसी अमीर महिलाओं के पास शारीरिक संबंध बनाने के लिए भेजने लगती है जो अपने पति के साथ सेक्स संबंधों से संतुष्ट नहीं है। मुकेश को अपनी ये जीवनचर्या पसंद नहीं आती है लेकिन उसे पैसे कमाने के लिए मजबूरी में ये काम करना पड़ता है। सारिका की सास (शांतिदेवी) को कुछ गड़बड़ होने का अहसास होता है और वो अपने बेटे यानी सारिका के पति खन्ना (राजेश शर्मा) को इसके प्रति आगाह करती है।

प्रदर्शन

दिल्ली में आयोजित एशिया और अरब सिनेमा के ओशियन सिनेफेन फ़िल्म समारोह में फ़िल्म का प्रदर्शन 2012 में किया गया तथा वाणिज्यिक दृष्टि से इसको 2 अगस्त 2013 को प्रदर्शित किया गया।
जॉर्ज ई. करी

जॉर्ज एडवर्ड करी(अँग्रेजी: George Edward Curry, 23 फरवरी, 1947 - 20 अगस्त 2016), एक अमेरिकी पत्रकार, मानवाधिकार कार्यकर्ता और प्रकाशक थे। वे वर्ष 1990 के दशक में ‘इमर्ज पत्रिका’ के प्रधान संपादक थे। यह पत्रिका अश्वेत लोगों के साथ होने वाले नस्ली अन्याय और उनसे जुड़े मुद्दों को उठाती रही है। वे प्रथम अफ्रीकी-अमेरिकी थे जिन्हें ‘अमेरिकन सोसाइटी ऑफ मैगजीन एडिटर्स’ का अध्यक्ष चुना गया था। उनका स्तंभ पूरे अमेरिका में अश्वेत लोगों के स्वामित्व वाली सैकड़ों अखबारों में प्रकाशित होता था।
नोवाटीयम

कम्पनी इतिहास

सन 2004 मैं स्थापित, कंपनी ने एक इम्बेडेड उपकरण विकसित किया है जो कि विन्डोज़, लिनक्स, मैकिन्तोश एवम सोलारिस ओपरेटिंग सिस्टम्स पर काम करने कि क्षमता रखता है। वो भी उपकरण मैं बिना किसी बदलाव किये।
नोवाटीयम का उद्देश्य " कम्प्युटिंग फॉर दि नेक्स्ट बिलियन " है।
नोवाटीयम ने टाटा टेलीसर्विसेस लिमिटेड के साथ साझेदारी मैं नोवा नेविगेटर को टाटा फोटोंन के साथ आरंभ किया है। इस प्रकार नोवाटीयम वायरलेस ब्रोडबेन्ड पर क्लाउड़ कम्प्युटिंग उपलब्ध कराने वाली भारत की प्रथम टेकनोलोजी कम्पनी है।
इस सर्विस मैं उच्च गति कम्प्युटिंग अनुभव शामिल है। जिसमे कि विशेष महत्व इन्टरनेट गेम्स, डिज़िटल मनोरंज़न, ऑनलाइन शिक्षा, टेलीफोनी तथा बिज़नस उत्पादकता को दिया गया है।

उत्पाद/सेवाए

नोवाटियम विश्व स्तरीय कम्प्यूटिंग उपकरण उपलब्ध कराती है।
नोवा नेवीगेटर, नोवा नेवीगेटर+, नोवा निओन व नोवा सिनरजी 4 प्रमुख उपकरण है। नोवाटीयम सौल्युशंस ने भारत संचार निगम लिमिटेड, महानगर टेलीफ़ोन निगम लिमिटेड एवम टाटा टेलीसर्विसेस के साथ समझौता किया है जिससे की नोवाटीयम के उपकरणों को इन्टरनेट के जरिये नोवा स्पेस से जोड़ा जा सके।

उपलब्धियां

भारतीय विदेश मंत्रालय ने नोवाटियम को एक ऐसी कंपनी के रूप मैं मान्यता दी जिसके उत्पादों ने आम इन्सान की जिन्दगी को प्रभावित किया है।
दि सन टेक्नोवेट 2007, मैं सन माईक्र्रोसिस्टम ने नोवाटियम को दि सन टेक्नोवेट 07 नवप्रवर्तन पुरुस्कार से नवाज़ा था। ये पुरुस्कार नोवाटियम को नेटवर्क कम्प्यूटिंग को आम लोगो के लिए समर्थ बनाने के लिए दिया गया था।
रेड हेर्रिंग एशिया 2006 द्वारा नोवाटियम सौल्युशंस को एशिया की टॉप 100 टेकनोलोजी वेंचर्स मैं से एक चुना गया था।
डेलौइट टेकनोलोजीस द्वारा 2009 मैं बनायीं गयी सबसे तेज़ विकास करने वाली टेक्नोलोजी कम्पनियों की सूचि मैं 446 % विकास दर के साथ नोवाटियम सौल्युशंस को नौवा स्थान मिला था।
हरिराम व्यास

हरिराम व्यास (संवत १५६७ - १६८९) राधावल्लभ सम्प्रदाय के उच्च कोटि के भक्त तथा कवि थे। राघावल्लभीय संप्रदाय के हरित्रय में इनका विशिष्ट स्थान है।
मण्डोलिया

मंढोलिया अथवा मण्डोलिया अथवा मण्डोल्या एक जाट गोत्र है। इस गोत्र के लोग राजस्थान के जयपुर और टोंक जिलों में निवास करते हैं।
हरिताश्म

जेड या हरिताश्म एक शोभाप्रद पत्थर है। यह दो भिन्न तरह के सिलिकेट खनिजों से बना पत्थर होता है। नेफ्राइट जेड में कैल्शियम एवं मैग्नेशियम बहुल एम्फीबोल खनिज, एक्टीनोलाइट होता है। दूसरा जेडिटाइट में पूर्णतया जेडियाइट, एक अल्यूमिनियम बहुल पायरॉक्सीन होता है। देखेने में यह एक पारदर्शी या पाराभासी हरा पत्थर होता है।
अँग्रेजी का शब्द जेड स्पेनिश शब्द पीड्रा दे इजाड से निकला है। यह कमर एवं गुर्दे की कई बीमारियों के इलाज में प्रयोग होता था।

अन्य नाम

जेडाइट एवं नेफ्राइट के सिवाय इसे निम्न नामों से भी कहते हैं:

नेफ्राइट

Aotea, Axe-stone, B.C. Jade, Beilstein, British Columbian Jade, Canadian Jade, Grave Jade, Kidney Stone, Lapis Nephriticus, Nephrit, Nephrita, Nephrite (of Werner), New Zealand Greenstone, New Zealand Jade, Siberian Jade, Spinach Jade, Talcum Nephriticus, Tomb Jade.
डेक्सिया

यह एक बेल्जियन कम्पनी है।

विभाजन

इस कम्पनी का विभाजन हो रहा है। फ्राम्नस व बेल्जियम इसे बांट रहे हैं।
फित्सनुलोक प्रान्त

नामोत्पत्ति

"फित्सनु" (พิษณุ) थाई भाषा में "विष्णु" शब्द का रूप है और "लोक" का अर्थ वही है जो संस्कृत में होता है। "फित्सनुलोक" का मतलब "विष्णुलोक" है, जो "स्वर्गलोक" का पर्यायवाची समझा जाता है।
सादगी

सादगी (अंग्रेज़ी: Simplicity) सरल होने की अवस्था या गुणवत्ता हैं। यदि कुछ समझने या समझाने में आसान होता हैं, वह सरल लगता हैं; इसके विपरीत कुछ जटिल हो तो सादगी भरा नहीं रहता। विकल्पतः, जैसा हर्बर्ट अ० साइमन सुझाते हैं, कुछ आसान या जटिल होना इस पर निर्भर करता हैं कि हम उसका वर्णन किस तरह करने को चुनते हैं। कुछ उपयोगों में, सादगी का लेबल सुंदरता, पवित्रता, या स्पष्टता को सूचित सकता हैं। सादगी के नकारात्मक संकेतार्थ भी हो सकते हैं, जो कल्पित आवश्यकता की तुलना में, सूक्ष्मता अथवा जटिलता की कमी या अभाव को दर्शा सकते हैं।
चौथी सदी का ईसाई आंदोलन

चौथी सदी का ईसाई आंदोलन उन लोगों पर आधारित है जिन लोगों ने गंभीर पाप किए हैं, उन्होंने अपने पापों को बिशप या उसके प्रतिनिधि को कबूल किया था और उन्हें एक तपस्या सौंपी गई थी जो कि समय के साथ किया जाना था। अपनी तपस्या पूरी करने के बाद, उन्हें बिशप द्वारा समुदाय के बीच में दी गई अनुपस्थिति की प्रार्थना को वापस लेकर उन्हें पुनः समुदाय के बीच में प्रार्थना का अधिकार दिया गया। तपस्या ने कई रूपों को माना जो कि उनके द्वारा किया जाना था जैसे कि- जैसे पवित्र स्थलों की तीर्थयात्रा; चर्चों का निर्माण, मरम्मत और पुनर्निर्माण; और गरीब और बीमार की देखभाल आदि।
वसु

हिन्दू धर्म में आठ वसु हैं जो इन्द्र या विष्णु के रक्षक देव हैं। 'वसु' शब्द का अर्थ 'वसने वाला' या 'वासी' है।

परिचय

वसुगण प्राय: 'अष्टवसु' कहलाते हैं क्योंकि इनकी संख्या आठ है। यद्यपि इनके नामों में भेद पाया जाता है, तथापि आठों का जन्म दक्षकन्या और धर्म की पत्नी वसु में हुआ था। यह 'अष्टवसु' एक देवकुल था। स्कंद, विष्णु तथा हरिवंश पुराणों में इनके नाम घर, ध्रुव, सोम, अप्, अनल, अनिल, प्रत्यूष तथा प्रभास हैं। भागवत में इनके नाम क्रमश: द्रोण, प्राण, ध्रुव, अर्क, अग्नि, दोष, वसु और विभावसु हैं। महाभारत में अप् के स्थान में अह: और शिवपुराण में अयज नाम दिया है। अष्टवसुओं के नायक अग्नि हैं। ऋग्वेद के अनुसार ये पृथ्वीवासी देवता है। तैत्तिरीय संहिता और ब्राह्मण ग्रंथों में इनकी संख्या क्रमश: ३३३ और १२ है। पद्मपुराण के अनुसार वसुगण दक्ष के यज्ञ में उपस्थित थे और हिरण्याक्ष के विरुद्ध युद्ध में इंद्र की ओर से लड़े थे।
जालंधर दैत्य के अनुचर शुंभ को वसुओं ने ही मारा था। भागवत में कालकेयों से इनके युद्ध का वर्णन है। स्कंदपुराण के अनुसार महिषासुरमर्दिनी दुर्गा के हाथों की उँगलियों की सृष्टि अष्टवसुओं के ही तेज से हुई थी।
पितृशाप के कारण एक बार वसु लोगों को गर्भवास भुगतना पड़ा। फलस्वरूप उन्होंने नर्मदातीर जाकर १२ वर्षों तक घोर तपस्या की। पश्चात् भगवान शंकर ने इन्हें वरदान दिया। तदनंतर वसुओं ने वही शिवलिंग स्थापित करके स्वर्गगमन किया।
वसु नाम के अनेक वैदिक एवं पौराणिक व्यक्तियों का उल्लेख आया है। उत्तानपाद, नृग, सुमति, वसुदेव, कृष्ण, ईलिन्, भूतज्योति, हिरण्यरेतस्, पुरूरवस्, वत्सर, कुश आदि राजाओं के पुत्रों के नाम भी यही थे। इनके अतिरिक्त सावर्णि मनु, स्वायंभुव मनु, इंद्र, वसिष्ठ ऋषि, मुर दैत्य, भृगवारुणि ऋषि के पुत्र भी वसु नामधारी थे।
F-श्रेणी क्षुद्रग्रह

F-श्रेणी क्षुद्रग्रह (F-type asteroid) B-श्रेणी क्षुद्रग्रहों की तरह के असाधारण कार्बन-युक्त क्षुद्रग्रह होते हैं। इनमें और B-श्रेणी के क्षुद्रग्रहों में यह मुख्य अंतर है कि इनके वर्णक्रम में जल की उपस्थिति न के बराबर होती है जबकि B-श्रेणी के क्षुद्रग्रहों में जल (बर्फ़) का संकेत मिलता है। फिर भी इन दोनों का अंतर बहुत कम है और जहाँ थोलेन श्रेणीकरण इन्हें अलग श्रेणियों में बताता है वहाँ SMASS श्रेणीकरण F-श्रेणी हटाकर उसके सारे क्षुद्रग्रहों को B-श्रेणी में ही सम्मिलित कर लेता है।
पचाला

राजस्थान में चौथ का बरवाड़ा के पास एक छोटा सा गाँव है, जो चौथ माता के प्राचीन इतिहास से जुड़ा हुआ है।
भारतीय स्टाम्प अधिनियम, १८९९

भारतीय स्टाम्प अधिनियम, १८९९ (Indian Stamp Act of 1899 (2 of 1899)) भारत सरकार का एक अधिनियम है जो कानूनी लिखतों पर स्टाम्प शुल्क लगाता है।
मार्क क्रेग

मार्क डोनाल्ड क्रेग (जन्म २३ मार्च १९८७) एक न्यूजीलैंड क्रिकेट टीम के खिलाड़ी है जो प्रथम श्रेणी क्रिकेट में ओटेगो के लिए खेलते हैं है।
मार्क क्रेग ने अपने टेस्ट क्रिकेट के कैरियर की शुरुआत ०८ जून २०१४  को वेस्टइंडीज क्रिकेट टीम के खिलाफ की थी।
हिमाचल प्रदेश विधानसभा चुनाव, 2012

नवम्बर २०१२ मे हिमाचल प्रदेश की हिमाचल प्रदेश विधानसभा के लिए हुआ चुनाव था। कांग्रेस ने इस चुनाव में जीत हासिल की। ६८ सीटो में से ३६ सीट जीत कर कांग्रेस पार्टी ने सरकार बनाई।
चुनाव के परिणामों की घोषणा 20 दिसम्बर 2012 को की गई। हिमाचल प्रदेश विधानसभा चुनाव में 68 सीटों हेतु मतदान हुआ। कांग्रेस ने 36 सीटों पर जीत दर्ज की, भारतीय जनता पार्टी (भाजपा) को 26 सीटों पर जीत मिली, जबकि निर्दलीय 5 सीटों पर और हिमाचल लोकहित कांग्रेस 1 सीट पर विजयी रही। मार्क्सवादी कम्युनिस्ट पार्टी (माकपा), भारतीय कम्युनिस्ट पार्टी (भाकपा), बहुजन समाज पार्टी (बसपा) और समाजवादी पार्टी (सपा) को एक भी सीट पर जीत नहीं मिली। पांच बार हिमाचल प्रदेश के मुख्यमंत्री रहे और प्रदेश कांग्रेस अध्यक्ष 78 वर्षीय वीरभद्र सिंह ने शिमला ग्रामीण सीट पर जीत दर्ज की। वीरभद्र सिंह ने इस सीट पर अपने निकटतम प्रतिद्वन्द्वी भाजपा के ईश्वर रोहल को 20 हजार मतों से पराजित किया। हमीरपुर विधानसभा क्षेत्र से भारतीय जनता पार्टी के प्रेम कुमार धूमल ने कांग्रेस के नरिन्दर ठाकुर को 9500 मतों से पराजित किया। प्रेम कुमार धूमल के मंत्रिमंडल के चार सहयोगी नरिन्दर बरागटा, खिमी राम, कृष्ण कुमार और रोमेश धवला चुनाव हार गए, जबकि प्रेम कुमार धूमल के मंत्रिमंडल सहयोगी गुलाब सिंह, मोहिन्दर सिंह, जयराम ठाकुर, रविन्दर सिंह रवि, सरवीन चौधरी और ईश्वर दास धीमान चुनाव जीते।
वायरलेस और योजना और समन्वय स्कंध

वायरलेस और योजना और समन्वय स्कंध सम्पादन संचार एवं सूचना प्रौद्योगिकी मंत्रालय, भारत सरकार की एक शाखा है। विभाग शौकिया रेडियो लाइसेंस जारी करने और आवृत्ति स्पेक्ट्रम आवंटित और आवृत्ति स्पेक्ट्रम की निगरानी के लिए जिम्मेदार है। इसका मुख्यालय नई दिल्ली में है और मुंबई, चेन्नई, कोलकाता और गुवाहाटी में क्षेत्रीय शाखाएं हैं।
वरुण सूद

वरुण सूद एक भारतीय क्रिकेट खिलाड़ी हैं। यह मुख्य रूप से घरेलू मेच खेलते हैं। यह जनवरी 2013 में इंग्लैंड के खिलाफ एक दिवसीय मेच खेला था। जिसमें इन्हें 3 विकेट मिले थे।
सात हिन्दुस्तानी

संगीत

गीत :

"आंधी आये की तूफ़ान कोई गम नहीं

एक मंजिल पे सबकी निगाहें रहें

यूं बढ़ी जैसे लहराके धारा बढे

ज़ुल्म हद से बढेगा तो घट जाएगा"
संगीतकार - जे पी कौशिके
गीतकार - कैफ़ी आज़मी 
गायक - महेंद्र कपूर
अभिनेता (परदे पर) - विनीत सती
बानापुरा

बानापुरा एक नगर है जो कि होशंगाबाद जिले की सिवनी मालवा तहसील के अंतर्गत है। यहाँ रेल, यातायात एंव बस की सुविधा है। यहाँ शासकीय नेहरू स्मृति उच्चतर माध्यमिक विद्यालय, शासकीय माध्यमिक बालिका शाला, शासकीय माध्यमिक बालक शाला, वार्ड क्रमांक 01 प्राथमिक शाला, वार्ड क्रमाँक 03 प्राथमिक शाला, गंज प्राथमिक शाला जैसे शासकीय पाठशाला है। यहाँ शासकीय कुसुम महाविद्यालय है जो बरकतउल्ला विश्वविद्यालय भोपाल से संबद्ध है।

नगर का सांस्कृतिक वातावरण

बानापुरा नगर में सांस्कृतिक वातावरण काफी गर्म है। यहाँ सभी धर्म, जाति, संप्रदाय, वर्ग के लोग एक साथ अपने-अपने पर्व को मनातें है। यहाँ एकता शानदार दर्शन होता है।

खेल का क्षेत्र

खेल के क्षेत्र में भी बानापुरा नगर ने अपनी छाप छोड़ रखी है। इसका उदाहरण २०१२ में बैतूलत्न सतपुड़ा ट्रॉफी क्रिकेट स्पर्धा में होशंगाबाद जिले के बानापुरा नगर की टीम ने भोपाल के सहारा क्लब को करारी मात दी। बानापुरा के खिलाडिय़ों ने गेंदबाजी और बल्लेबाजी दोनों में बेहतरीन प्रदर्शन किया। सहारा क्लब भोपाल ने पहले बल्लेबाजी करते हुए 30 ओवर में 137 रन बनाए। जवाबी पारी में सिवनी बानापुरा की टीम ने 5 विकेट के नुकसान के बाद 138 रनों का लक्ष्य 19 ओवर में ही हासिल कर लिया।